

**Ξανά στο βάθρο ο Βλαδίμηρος Τζιωρτζής**

Ακόμη δύο φορές ανέβηκε στο βάθρο των νικητών ο Βλαδίμηρος Τζιωρτζής στον 4ο γύρο του Πανευρωπαϊκού Πρωταθλήματος NASCAR που διεξήχθη το Σαββατοκύριακο 3-4 Σεπτεμβρίου στην Τσεχία. Και στις δύο κούρσες, το Σάββατο και την Κυριακή, ο Κύπριος οδηγός τερμάτισε στην τρίτη θέση.

Στη γενική βαθμολογία υποχώρησε από την τρίτη στην τέταρτη θέση, αλλά απέχει μόλις ένα βαθμό από την τριάδα, ενώ είναι στο παιχνίδι ακόμη και για τον τίτλο του πρωταθλητή, δεδομένου ότι με την ολοκλήρωση των έξι γύρων του πρωταθλήματος οι δύο χειρότερες κούρσες του θα διαγραφούν.

Απομένουν δύο γύροι για το τέλος της σεζόν, τον Οκτώβριο, σε Βέλγιο και Κροατία. Ο Κυπριακός Οργανισμός Αθλητισμού συγχαίρει τον Βλαδίμηρο για τις νέες διακρίσεις του στο Πανευρωπαϊκό Πρωτάθλημα NASCAR και τη σταθερή πορεία του σ’ αυτό και του εύχεται καλή επιτυχία στους δύο τελευταίους γύρους.